600 mm vėžė

600 mm vėžė – viena mažiausių siaurojo geležinkelio vėžė, taip pat suderinama su 597 ir 603 mm vėžėmis. Išlikusi kai kuriose Europos šalyse (Austrija, Ispanija, Lenkija, Prancūzija, Šveicarija, Vokietija ir kt.), taip pat kituose žemynuose.Колея железных дорог.  Parovoz.com (tikrinta 2025-03-30). Daugiausia naudojama nedideliems ruožams, mažo svorio vagonams, turistinėms reikmėms, pramoniniams geležinkeliams, kuriuose išvystomas nedidelis greitis.

 Lietuva 

Lietuvoje 600 mm vėžę daugiausia nutiesė Vokietija I pasaulinio karo metais, tarp jų Lauksargių–Kelmės siaurasis geležinkelis ir Dūkšto–Drujos geležinkelis. Vėliau buvo nutiesti ir kiti 600 mm vėžės siaurieji geležinkeliai:
 Panevėžio–Joniškėlio siaurasis geležinkelis
 Joniškėlio–Žeimelio siaurasis geležinkelis
 Jonavos–Ukmergės siaurasis geležinkelis
 Vilniaus siaurasis geležinkelis
 Skapiškio–Suvainiškio siaurasis geležinkelis ir kt.

 Šaltiniai 

Kategorija:Geležinkelio vėžės